kardosdrur/scandi-wiki huggingface dataset:
Alex Nørlund

Alex Nørlund (født 28. februar 1975 i Vejle) er en dansk tidligere professionel fodboldspiller. I sin aktive karriere spillede han i Vejle Boldklub, Viborg FF og AGF. Efter han stoppede som spiller er han blevet kommentator på TV 2 Sport, hvor han hovedsageligt kommenterer kampene i 1. division.

Spillerkarriere 
Alex Nørlund startede som ungdomsspiller i Jelling fS, inden han blev en del af talentarbejdet i Vejle Boldklub. Han fik debut for Vejles førstehold mod Zambias A-landshold i 1993 og blev udtaget til U-21 landsholdet i 1995. Samme år rykkede Vejle op i Superligaen med Nørlund, Jesper Søgaard og Thomas Gravesen som holdets lysende talenter.

I 1997 vandt Nørlund sølv med VB i den bedste danske række. Efterfølgende blev han igen udtaget til U21-landsholdet og scorede to mål i fire kampe, før alderen forhindrede ham i at spille flere kampe.

Nørlund spillede to sæsoner mere for VB, før hans kontrakt udløb i 1999. Efter prøvetræninger hos en række udenlandske klubber skiftede Nørlund til Viborg FF i september 1999 på en fri transfer. Her var han i 2000 med til at vinde landspokalturneringen, før han i februar 2001 vendte tilbage til Vejle.

Da Vejle Boldklub rykkede ud af den bedste række i sæsonen 2001/2002, skiftede Nørlund til rivalerne AGF, hvor han dog ikke oplevede den store succes. I marts 2004 vendte Nørlund derfor tilbage til hans tidligere klub, Viborg FF, hvor han hurtigt faldt ind på holdet og blev den naturlige playmaker.

Da Vejle Boldklub igen rykkede op Superligaen i 2006/2007, vendte Nørlund tilbage til barndomsklubben.
Den 21. maj 2009 offentliggjorde Alex Nørlund, at sæsonen 2008/2009 ville være hans sidste i Vejle Boldklub og dermed også som professionel fodboldspiller. Alex Nørlund spillede sammenlagt 16 sæsoner i Vejle og opnåede mere end 200 førsteholdskampe for traditionsklubben fra Nørreskoven.

Trænerkarriere 
Nørlund startede sin trænerkarriere i Odder IGF, hvor han var træner for klubbens Danmarksserieholdet i et halvt år i 2013.

Han blev i slutningen af december 2013 udnævnt som ny cheftræner i Hedensted IF i stedet for fyrede Henrik Larsen, der kun var på posten i et halvt år.

Referencer

Eksterne henvisninger 

 

Fodboldspillere fra Danmark
Fodboldspillere fra Viborg FF
Fodboldspillere fra Vejle Boldklub
Fodboldspillere fra AGF
Personer fra Vejle
Sikkerhedskultur

Sikkerhedskultur er den del af kulturen på en arbejdsplads, der drejer sig om arbejdsmiljø. Det handler både om de fysiske, psykiske og holdningsmæssige sider af arbejdsmiljøarbejdet. 

En god sikkerhedskultur handler blandt andet om at medarbejderne rapporterer om farlige situationer, er aktive ved møder om arbejdsmiljø og i sikkerhedsgruppen, nægter at udføre farligt arbejde (hvilket de har ret til), beder om at få oplyst, hvilke risici et specielt job indeholder og kommer med forslag til sikkerhedsforanstaltninger.

Eksterne henvisninger 
Videncenter for Arbejdsmiljøs side om sikkerhedskultur 

Arbejdsmarkedet
Promotor (biologi)

Inden for biologi og bioteknologien er en promotor en DNA-sekvens der kontrollerer transskriptionen af et gen. Typisk ligger promotoren omkring starten af genet, men positionen kan variere.
I eukaryote organismer genkendes promotore primært af transskriptionsfaktorer (som kan aktivere eller hæmme promoteren), mens de i prokaryote organismer genkendes af RNA polymerasen, især dens sigma-subunit.
I enkelte tilfælde kan promotore også findes på RNA; dette er dog kun tilfældet for visse typer virus.

Genetik
André Steensen

André Valgren Steensen (født 12. oktober 1987) er en dansk tidligere professionel cykelrytter.

André Steensen har vundet juniernes verdensrangliste.

Han kom på 3. pladsen i Tour de l'Avenir, Talenternes Tour de France. Han blev nr. 4 på enkeltstarten i Post Danmark Rundt 2007.

Eksterne henvisninger 

 

Mandlige cykelryttere fra Danmark
Personer fra Skanderborg
Thrugot Thorstensen

Thrugot Thorstensen (død 2. maj 1280) var en dansk ærkebiskop i Lund Stift fra 1276 til sin død. Han skal have hørt til den gamle og ansete slægt Hak.

I marts 1256 optræder lundekanniken Thrugot Thorstensen i Nyborg. Her havde på samme tid ærkebiskop
Jakob Erlandsen, efter at have sluttet kirkemødet i Vejle, indfundet sig og deltog i et af Christoffer 1. sammenkaldt danehof. Hvad der forefaldt mellem kongen og Jacob Erlandsen på mødet her i Nyborg og på andre møder i løbet af 1256 og det følgende år, var Thorstensen vidne til og sammen med ham to andre
medlemmmer af kapitlet i Lund, provst Sasser og kanniken Johannes Dros, senere ærkebiskop.

Formodentlig er det da disse tre, der er forfatterne til en kirkevenlig fremstilling af konge- og ærkebispestridens oprindelse, som hører til den under benævnelsen Processus litis inter Christophorum I et Jacobum Erlandi bevarede samling aktstykker og breve (Script, rer. Dan., V).

1276 blev kanniken Thorstensen valgt til ærkebiskop efter Erland Erlandsen. Efter valget begav han sig til Rom. Dette er senere hen blevet lagt ham til last, men rigtignok uden grund. I Rom bekræftedes hans valg af pave Johannes XXI , som derefter viede ham 27. december 1276, tildelte ham palliet og 13. januar 1277 ved et brev anbefalede ham til kong Erik.

I samme brev bad paven tillige kongen om at tilbagegive ærkebispen det lundekirken tilhørende gods, som kongens fogeder eller andre hans undergivne uden hjemmel sad inde med. Da denne sag ikke siden efter bragtes på bane, er den sikkert blevet ordnet til pavens og Thorstensens tilfredshed.

Thorstensen, som var den første lundensiske ærkebisp, der blev viet i Rom, vendte tilbage til Lund inden 29. juni 1277, på hvilken dag han læste sin første messe. Han døde 2. maj 1280.

Noter

Se også 
 Lunds bisperække

Eksterne henvisninger 
 Denne artikel bygger på C. Weekes Biografi i 1. udgave af Dansk biografisk leksikon, tillige omfattende Norge for tidsrummet 1537-1814, Udgivet af C. F. Bricka, 19 bd, Gyldendal, 1887-1905

Danskere i 1200-tallet
Skandinaver fra middelalderen
Biskopper over Lund Stift
Personer i Dansk Biografisk Leksikon
Førreformatoriske katolske biskopper fra Danmark
Punta La Marmora

Punta La Marmora er det højeste bjerg på den italienske ø, Sardinien. Det sardiske navn for bjerget er Perdas Caprias. Bjerget er 1.834 meter højt og ligger i bjergmassivet Gennargentu på den centrale del af øen.

Vegetationen på bjerget er sparsom; dog findes der spredte bevoksninger af elletræer og taks. Omkring bjerget ses kongeørn, og på bjergets skråninger ses mufloner. På det højeste punkt er der opstillet et stort kors, og i klart vejr er det muligt herfra at se havet på alle sider af Sardinien.

Bjerge i Italien
Sardinien
Kashmirisk (sprog)

Kashmirisk er et indoarisk sprog skrevet med det arabiske alfabet. Det er det vigtigste sprog i delstaten Jammu og Kashmir i nord-Indien hvor omkring halvdelen af befolkningen – c. 7.1 million mennesker – taler det.

Indoariske sprog
Sprog i Indien
Haldenvassdraget

Haldenvassdraget er en række aflange søer forbundet af elve og kanaler i den østlige del af Viken, nær grænsen til Sverige. Kilden er ved Dragsjøhanken som ligger syd for Årnes i Nes kommune. Kilden ligger 286 m.o.h. og udløbet er i Iddefjorden i Halden. Området består af store lavvandede søer. Fra nord mod syd hedder de Flolangen, Floen, Bjørkelangen, Botnersjøen, Fossersjøen, (sidesøerne Setten, Mjermen og Øgderen), Skulerudsjøen, Rødenessjøen, Øymarkssjøen, Aremarksjøen, Aspern og Femsjøen. Søerne er forbundet med korte elve. Fra Femsjøen løber elven Tista ud i Iddefjorden. Totalt nedbørsfelt er på 1.589 km².

Vassdraget var tidligere en vigtig trafikåre brugt til tømmerflådning. Flere sluser og kanaler er bygget for at lette transporten i elvsystemet. I Stenselva mellem Aspern og Femsjøen ligger Brekke sluser, Nord-Europas højeste og de nu oversvømmede sluser ved Krappeto. Længere mod nord ligger sluserne ved Strømsfoss og Ørje. Den del af Haldenvassdraget som var farbart med båd, og hvor man kunne slæbe tømmer mod Halden kaldes Haldenkanalen og blev konstrueret af Engebret Soot.

Haldenvassdraget er beskyttet i henhold til Verneplan I for vassdrag.

Søer i Viken
Kanaler
Vandløb i Viken

Vassdraget
Jeppe Rapp

Jeppe Rapp (borgerligt navn: Jeppe Nedergaard) er en dansk rapper fra Sønderborg, der i år 2005 udgav sin debut EP, "ikk' bare et par sko"

Jeppe Rapp har fået stor hjælp af rappere som Orgi-E, Troo.l.s, Bai-D og ikke mindst produceren Rune Rask.
Alle er de medejere af pladeselskabet Tabu Records, hvor Jeppe Rapps EP også er udgivet.
Jeppe Rapps plade, som hedder "Ikk' Uden Mig", ramte gaden den 13. oktober 2008.

Eksterne henvisninger 
 

Tjek fødsels- og dødsår
Hiphoppere fra Danmark
Rappere fra Danmark
Madden NFL

Madden NFL er et computerspil lavet af Electronic Arts, og første gang udgivet i 1988 til Apple II, Commodore 64 og DOS under titlen John Madden Football.

Spillet er en "amerikansk fodbold-simulator", og minder meget om FIFA og andre sportsspil. Spillet er opkaldt efter, den legendariske træner og kommentator John Madden.

Der kommer også, ligesom til de andre sportsspil en ny opdateret version hvert år. Med nye spillere trænere

Overblik over spillet 
Spillet indeholder holdene fra NFL og alle spillere på disse, plus eventuelle free agents (kontrakt frie) spillere. Spillet indeholder også nogle få europæiske hold og spillere.

I de første udgaver af Madden, kunne man kun vælge en spillemåde. Den hed "Franchise-mode". Den går ud på, at man er træner for et hold, som man selv vælger. Ugen op til kampene skal man så sætte hold, og evt. træne spillerne.
Når det så bliver tid til kamp, kalder man selv spillene, og styrer selv spilleren som er i besiddelse af bolden.
Man har også indflydelse på køb/salg af spillere.

I 2006 udgaven af Madden, blev den såkaldte "Superstar-mode" introduceret. I denne spillemåde skaber man sin egen spiller. Derefter bliver man draftet af et NFL hold. Man skal derefter øge sin status, og ændre sin rolle på holdet, dels igennem sit spil i kampene, dels gennem interviews. Man optjener "indflydelsespoint" i kampene. Dem kan man så, alt efter hvilke roller man har spillet sig til, bruge til at hæve ens medspilleres kvalifikationer, eller sænke modstanderens.

Spillet er ligeledes blevet sat i forbindelse med en "forbandelse" kaldet "Madden forbandelsen" da den spiller der optræder på coveret for en ny version af spillet ender med at pådrage sig en skade i den kommende sæson. Hvert år er det en ny spiller der udvælges til at være på coveret.

Eksterne henvisninger 
Madden på EA's hjemmeside

Referencer 

Computerspil fra 1989
Electronic Arts-spil
Apple II-spil
Commodore 64-spil
DOS-spil
Sportsspil
Herstedøster Kirke

Herstedøster Kirke ligger på Herstedøstergade 7 i Albertslund.

Referencer 
 Danmarks Kirker, Københavns Amt, bind 1, s.478-486 (Hæfte 5), Nationalmuseet og G.E.C. Gads Forlag 1944-51.

Eksterne kilder og henvisninger 

 Herstedøster Kirke  hos nordenskirker.dk

Bygninger, konstruktioner og anlæg i Albertslund
Kirker i Albertslund Kommune
Kirker i Københavns Amt
Kirker i Helsingør Stift
Iddefjorden

Iddefjorden er en fjord der danner grænse mellem Norge og Sverige. Den strækker sig fra herregården Berby i syd til Halden i nord, hvor den går over i Ringdalsfjorden. 

Ringdalsfjorden og Iddefjorden udgør egentlig bare en enkelt fjord, som er en sidefjord til Oslofjorden. Fjorden hedder Ringdalsfjorden ind til Halden, hvor den skifter navn til Iddefjorden. Årsagen til, at navnet på fjorden er todelt, er sandsynligvis, at det er haldenserne, som har givet fjorden navn, og set fra Halden kan man tale om to fjorde, en vestover mod havet (Ringdalsfjorden), og en ind i landet (Iddefjorden). Dette er genspejlet i for eksempel det svenske sprog, hvor fjorden hedder Idefjorden i hele sin længde.

Elvene Tista og lakseelven Enningdalselven har udløb i Iddefjorden. Ud over en del mindre holme og skær, er der to større øer i fjorden, Sauøya med Norske Skovs udskibningshavn, og Brattøya, som er naturreservat. Længere op i fjorden ligger Skriverøya, en halvø med kulturminder fra jernalderen og Den Store Nordiske Krig.

Iddefjorden er gennem mange år blevet stærkt forurenet af udslip fra Savbrugsforeningen (Norske Skog) i Halden. Fjorden var i 1970'erne biologisk død. Effektive rensetiltag blev først sat i gang i 1980'erne, og livet er siden vendt tilbage.

Fjorde i Viken
Fjorde i Sverige
Odense Sport & Event

Odense Sport & Event A/S, forkortet OS&E, er en dansk virksomhed, der blev dannet ved en fusion mellem Odense Boldklub A/S og Odense Congress Center. Fusionen fandt sted den 1. maj 2006. I december 2006 opkøbte OS&E koncertarrangøren JVB Concerts.

Odense Sport & Event arrangerer koncerter, kongresser og messer, og står også for driften af Odense Boldklub. I sommeren 2007 arrangerede OS&E således koncerten med Elton John på Fionia Park, hvor OS&E ejer Carlsberg-tribunen. OS&E ejer derudover Arena Fyn og de omliggende kongreshaller.

OS&E er ejet af en række større og mindre private investorer, blandt andet 3C Venture, der ejes af Niels Thorborg, Nordea og Dansk Metal. Bestyrelsesformand er Niels Thorborg. De præcise ejerforhold, herunder hvem der har bestemmende indflydelse i selskabet, er ikke offentligt kendt.

Økonomi 
Odense Sport & Event A/S, kom ud af 2008 med et lille overskud før skat på cirka en halv million kroner. I 2007 havde selskabet et overskud på 10,3 millioner kroner. Omsætningen var i 2008 på 256 millioner kroner mod 205 millioner kroner året i 2007.

Kilder og eksterne henvisninger 
 Odense Sport & Event's hjemmeside

Referencer 

Etableret i 2006
Forlystelsesvirksomheder i Danmark
Odense Boldklub
Sport & Event
3C Holding
Maude Fealy

Maude Fealy (født Maude Hawk; 4. marts 1883, død 9. november 1971) var en amerikansk teater- og filmskuespillerinde.

Født i Memphis, Tennessee som datter af skuespillerinden og skuespillerlærer Margaret Fealy. Hendes mor giftede sig igen med Rafaello Cavallo – den første dirigent i Pueblo, Colorados symfoniorkester – og Maude Fealy levede og vendte tilbage dertil for det meste af hendes liv. Allerede som 3-årig optrådte hun på scenen med sin mor og fik sin Broadway-debut i en 1900 opsætning af Quo vadis – igen med sin mor. Mellem 1902 og 1905 var hun ofte på turne med Sir Henry Irvings teatertrup i Storbritannien. Fra 1907 var hun en etableret stjerne i amerikansk teater.

Personligt liv 
I Denver Colorado mødte hun en dramakritiker fra en lokal avis ved navn Lewis Hugo Sherwin, som hun giftede. Ægteskabet blev indgået i det skjulte, da de ikke forventede Maudes dominerende mor ville syntes godt om hendes valg af mand. Men ægteskabet endte snart i en separation efterfulgt af skilsmisse i 1909. Hurtigt derefter giftede Maude sig med skuespilleren James Peter Durkin, men også dette ægteskab endte i skilsmisse i 1917, hvorefter Maude blev involveret i et kortvarigt lesbisk forhold til skuespillerinden Eva Le Gallienne. Kort efter dette giftede hun sig for tredje og sidste gang, denne gang med James E. Cort. Også dette ægteskab endte i brud, denne gang dog i en ophævelse uden skilsmisse. Ifølge rygterne var Maude lesbisk, men det blev aldrig bekræfte med sikkerhed og lesbiske forhold var almindeligt udbredte i de tidlige år af Hollywood.

Karriere 
I 1911 indspillede Maude Fealy sin første stumfilm, hvorefter hun ikke indspillede flere film de næste fjorten år. Efter filmen organiserede hun et teaterhold som hun opsatte forestillinger med på Lakeside Theatre i Denver og i det følgende år begyndte at turnere med langs vestkysten af USA. I 1930'erne havde hun slået sig ned i Los Angeles hvor hun blev involveret i New Deal projektet Federal Theatre der havde som formål at ansætte arbejdsløse teaterfolk. Som 50-årig vendte hun tilbage til filmen, hvor hun spillede en række hjælperoller. Hun fortsatte med at optræde i film og teater det meste af livet.

Maude Fealy døde i 1971 i en alder af 88 på pensionisthjemmet Motion Picture & Television Country House and Hospital i Mulholland Drive, Woodland Hill, Californien, og blev begravet på kirkegården Hollywood Forever.

Eksterne henvisninger 

 
 

Teaterskuespillere fra USA
Skuespillere fra Tennessee
Stumfilmskuespillere fra USA
Børneskuespillere fra USA
Personer fra Memphis
Østre Boldklub

Østre Boldklub (ØB) er en boldklub i Risingkvarteret i Odense. Klubben har holdt til på Arkonavej siden 1959.

ØB har i dag seks herre-seniorhold, hvoraf 1.holdet i efteråret 2010 rykkede op i Fynsserien under cheftræner Morten Rasmussen. 
I dag spiller holdet i serie 1
Klubben har også dame-seniorhold og ungdomshold.

Historie
ØB havde sin start i august 1929 da smede fra Wittenborgs fabrik stiftede fodboldklubben Activ. Klubben spillede fodboldkampe mod andre virksomheder i Odense og i juli 1930 sluttede man sig sammen med Rasmussens Jernstøberi (Tasso) og Trianglen og en ny arbejderklub blev stiftet den 6. juli 1930, men navnet B1930.
Klubben havde fra starten en bane i Steinsgade som den delte med Boldklubben Chang. Klubben meldte sig 1930 ind i Arbejdernes Boldspil Union (senere DAI). I 1938 blev klubben meldt ind i FBU og måtte samtidigt ændre navnet til Boldklubben DAN på grund af at man havde for mange årstalsklubber.
I 1946 slogs Boldklubben DAN sammen med Boldklubben Chang og dannede klubben Østre Boldklub (ØB) som stadig er klubbens navn. I 1950'erne blev klubhus og baneforhold i Steinsgade blev for små og den nuværende bane på Arkonavej ved Risingparken blev i 1959 tildelt klubben af Odense Kommune. 

ØB spillede i 1960'ern og starten af 1970'erne i fynsserien, men fra 1974-1979 måtte ØB spille i FBU’s serie 2. ØB oplevede atter fremgang i 1980'erne, hvor træneren Stig Ladegaard formåede at stabilisere førsteholdet i serie 1 og senere i 1987 sørge for oprykning til fynsserien hvor holdet befandt sig indtil 1994. 

Jørgen Andersen er i dag klubbens formand.  

ØB er medlem af lokalunionen DBUFYN.

Ekstern kilde/henvisning 
 ØBs officielle hjemmeside
 ØB: Østre Boldklub 1930-1990, historien om en fodboldklub, Författare Kaj Mehr. (48 sider)

Fodboldklubber under DBU Fyn
Sportsklubber i Odense
Etableret i 1930
Niels-Peter Henriksen

Niels-Peter Henriksen (født 17. oktober 1973 i Aarhus) er en dansk standupkomiker. Han indledte sin standupkarriere i 1997 og har blandt andet arbejdet som tjener i severingsteateret Café Kølbert, været radiovært hos The Voice, Aarhus og Radio ABC i Randers. I 2006 var han idémand og manuskriptforfatter til comedy-showet Kebab-tv på TV 2 Zulu, og i 2007 lagde han stemme til figuren Virgil i den prisvindende horror-dukkefilm It came from the west.

Referencer

Eksterne henvisninger 
 Niels-Peter Henriksens hjemmeside
 

Komikere fra Danmark
Standupkomikere fra Danmark
Reign Over Me

Reign Over Me er en amerikansk dramafilm fra 2007, instrueret af Mike Binder. Hovedpersoner i filmen er Adam Sandler, Don Cheadle, Jada Pinkett Smith, Liv Tyler, Donald Sutherland, Saffron Burrows og Binder (instruktøren).

Handling 

Adam Sandler spiller en mand, som har mistet sin familie i terrorangrebet 11. september og endnu ikke er kommet sig over sin sorg. Han støder ind i sin værelseskammerat fra collegetiden, som nu er blevet tandlæge og er besluttet på at hjælpe ham med at håndtere tabet.

Eksterne henvisninger 
 

Film fra 2007
Dramafilm fra USA
Goodison Park

Goodison Park er hjemmebane for Premier League-holdet Everton FC som er lokaliseret i Liverpool, Merseyside. Dens total kapacitet er på 40.569 (alle siddepladser), og det blev åbnet første gang den 24. august 1892. Stadionet kaldes også The Grand Old Lady.

Banen måler 100 gange 64 meter, og tilskuerrekorden på 78.299 blev sat under en kamp mod byrivalen Liverpool F.C. i en ligakamp den 18. september 1948. Stadionet var det første i England til at få indlagt varme.

Everton F.C.
Fodboldstadioner i England
Sport i Liverpool
Etableret i 1892
Rafael Márquez

Rafael Márquez (født 13. februar 1979 i Zamora, Michoacán) er en mexicansk professionel fodboldspiller, der spiller for Atlas.

Márquez har gennem karrieren spillet for blandt andet FC Barcelona, AS Monaco, New York Red Bulls og Hellas Verona. Han står (pr. april 2018) noteret for 143 kampe og 19 scoringer for Mexicos landshold.

Eksterne henvisninger

Fodnoter 

Fodboldspillere fra Mexico
Fodboldspillere fra FC Barcelona
Fodboldspillere fra AS Monaco FC
Fodboldspillere fra New York Red Bulls
Fodboldspillere fra Club León
Figure Reasoning Test

Figure Reasoning Test (FRT) er en intelligenstest som Mensa Danmark for tiden anvender som optagelsesprøve.

Testen består af 45 delopgaver, hver bestående af en 3*3-matrice hvori en "brik" mangler. Testantens opgave er i hver delopgave at udvælge en brik blandt et antal valgmuligheder som fuldender matricens logik.

Eksterne henvisninger
Opgaver af tilsvarende type 

Kognitionspsykologi
Videnskab
Coriolanus

Gnaeus Marcius Coriolanus er en romersk sagnhelt.

Han vandt tilnavnet Coriolanus ved tapperhed i kamp omkring byen Corioli under Volscikrigene. Forbitret over at være blevet landsforvist efter politiske uenigheder blev han volscianernes nye general og førte dem mod Rom. Først da hans mor og hans hustru kom og bad om nåde, trak han sig tilbage. Han døde kort derefter.

Historien findes i Plutarchs Liv. Shakespeare skrev et skuespil efter Plutarch (i Thomas Norths engelske oversættelse).

Eksterne henvisninger 

Personer fra Romerriget
Sagnhelte
Stilethæl

En stilethæl eller bare stilet (har sit navn af stiletten) er en lang, tynd hæl. Højden kan variere fra fem  til 18 cm. For det meste er den del af hælen, som rammer jorden, omkring en halv til en cm i diameter.

Stilethæle på under fem cm kaldes for Kitten Heels.

Se også 

 Højhælede sko

Sko
Souvlaki

Souvlaki betyder "lille spid" på græsk, og kommer af ordet "souvla", "(grill-)spid". 

Souvlaki er en madret fra det græske køkken, hvor der er tale om svinekød, evt. lammekød, grillet på mindre spid. Hvis der er tale om større spid med svinekød eller lammekød, taler man om "kontosouvli", hvilket paradoksalt nok betyder "kort spid". Begge dele er oprindeligt specialiteter fra det græske fastland. Kalve/oksekød tilberedes traditionelt i ovn.

Mad fra Grækenland
Stilet (flertydig)

Stilet har flere betydninger:

 Stilet – stikkniv
 Stilet (hæl) – hælen på visse fodtøj
 Stiletsko – højhælede sko med stilethæl
Skibe

Skibe, som er Skib i flertal, kan henvise til:

 Skibe (A) – film med ukendt instruktør fra 1914
 Skibe (B) – film med ukendt instruktør fra 1914
Burgunderhjelm

En burgunderhjelm eller en bourgignot er en hjelmtype fra 1500-tallet. Den var den mest udbredte hjelmtype i Europa i 1500-tallet.

Den er en tætsiddende hjelm som beskytter ansigt, hals og hoved. Den slutter så tæt om halsen, at man er nødt til at åbne den for at kunne få den på. Burgunderhjelmen kan enten have to hagestykker, som er hængslet i hver sin side, lige under de hængsler som visiret var fæstnet til, eller ét hagestykke der drejer om det samme hængsel som visiret. Halskraven låses i en rille på brystpladen, så det kun er muligt at dreje hovedet fra side til side, og ikke op og ned.

Kombinationen af en bourgignot og en gotisk rustning kaldes en maximillian-rustning.

En burgunderhjelm må ikke forveksles med burgunderhuen ('bourginotte' eller 'bourguignotte'), som er uden visir.

Litteratur 
 Christopher Chant: Rustninger. På dansk ved Ole Steen Hansen. Værløse 1992.
 Olle Cederlöf: Våbnenes historie - Fra Antikken til slutningen af 1800-tallet. På dansk ved Th. Møller. Odense 1971.

Referencer 

Hjelme
Speleologi

Speleologi (oldgræsk: spelaion grotte og logos læren om) er videnskaben om grotter. En person der beskæftiger sig med speleologi kaldes en speleolog.

Geologi
Modbrand

En modbrand er en strategisk anlagt brand som påsættes med vilje af specialuddannede skovbrandfolk for at mindske omfanget af eller ændre retningen for udbredelsen af en større skovbrand.

Brandslukning
Spartansk

Spartansk er et udtryk, der beskriver en spartansk levevis, dvs. at leve sparsomt.  Oprindelsen er fra det spartanske samfund i byen Sparta (Σπαρτη) i oldtidens Grækenland, hvor mænd var værnepligtige fra de var 7 til de var 50 år gamle. Der var tale om en krigerstat (polis) og befolkningen levede, specielt i forbindelse med deres altomfattende militære træning, meget sparsomt. De spiste minimalt og ejede det tøj de havde på, deres våben samt en sivmåtte til at sove på.

Ord og vendinger
Grækenland i antikken